
VÝZVA NA PREDLOŽENIE PONUKY
 
zákazka postupom podľa § 117 ods.1  „zákazka s nízkou hodnotou“ v súlade so  zákonom 
č. 343/2015 Z. z. o verejnom obstarávaní v znení neskorších predpisov
 

1) Identifikácia verejného obstarávateľa: 
Názov: Fakultná nemocnica Nitra
Adresa: Špitálska 6,  94901 , Nitra 
Krajina: Slovenská republika
Štatutárny zástupca: JUDr. Marian Korytiak, PhD. 
IČO: 17336007
DIČ: 2021205197 
e-mail : obstaravanie@fnnitra.sk 
Internetová adresa: www.fnnitra.sk 
IBAN: SK49 8180 0000 0070 0028 0649 
Kontaktná osoba pre verejné obstarávanie: 
JUDr. Alžbeta Kentošová, alzbeta.kentosova@fnnitra.sk 
Telefón: +4216545616
e-mail : alzbeta.kentosova@fnnitra.sk
 

2) Predmet zákazky: 
Názov predmetu zákazky: Zabezpečenie rekondičných pobytov pre zamestnancov FN Nitra
Opis predmetu zákazky:
Predmetom zákazky je poskytovanie rekondičných pobytov v kúpeľných zariadeniach v súlade s § 11 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhláškou č. 148/2010 Z. z. Ministerstva zdravotníctva SR o podrobnostiach o účele, obsahu a rámcových programoch rekondičného pobytu pre zamestnancov obstarávateľa. Obstarávateľ požaduje vykonanie rekondičných pobytov v kúpeľných zariadeniach, ktoré musia spĺňať požiadavky na ubytovanie a stravovanie podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 
Požiadavky na rekondičný pobyt sa nachádzajú v Prílohe č.1 tejto výzvy.

Zákazka je rozdelená na 2 časti podľa lokalizácie zariadenia:
1. Časť : oblasť západného Slovenska
2. Časť : oblasť stredného Slovenska 

Druh zákazky: služby
 
[bookmark: _Hlk100134119]Predpokladaná hodnota: V zmysle Metodického usmernenia Úradu pre verejné obstarávanie č.: 10801-5000/2018 budú cenové ponuky predložené v tejto súťaži slúžiť aj na stanovenie PHZ. V prípade ak predložené ponuky prekročia finančný limit pre zákazky podľa §117 ZVO bude táto výzva slúžiť pre potreby určenia PHZ a verejný obstarávateľ bude postupovať postupom podľa daného finančného limitu.


Uchádzačom sa neumožňuje predložiť variantné riešenie vo vzťahu k požadovanému predmetu zákazky.
 

3) Miesto a lehota plnenia:
Miesto plnenia: kúpeľné zariadenie (prírodné liečebné kúpele) v zmysle ponuky uchádzača nachádzajúce sa v príslušnej oblasti.
Požadovaný termín plnenia:  12 mesiacov odo dňa účinnosti zmluvy o poskytovaní rekondičných pobytov podľa § 269 ods.2 zákona č. 513/1991 Zb. Obchodného zákonníka, ktorá bude výsledkom tohto postupu zadávania zákazky.

 
4) Typ zmluvy, ktorá bude výsledkom verejného obstarávania:
Typ zmluvy: Zmluva o poskytovaní rekondičných pobytov
Trvanie zmluvy: 12 mesiacov odo dňa účinnosti zmluvy.   
 

5) Zdroj finančných prostriedkov a podmienky financovania:
Predmet zákazky bude financovaný z vlastných prostriedkov verejného obstarávateľa, formou bezhotovostného platobného styku, na základe objednávky verejného obstarávateľa. Nebude poskytnutý preddavok ani záloha, fakturácia prebehne po prevzatí 0 a potvrdení dodacieho listu. Lehota splatnosti faktúry je 30 dní odo dňa jej doručenia verejnému obstarávateľovi. 

 
6) Komunikácia a vysvetľovanie:
Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému ERANET (ďalej len „ ERANET").
Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://fnnitra.eranet.sk/
Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.
Za moment doručenia elektronickej informácie sa považuje moment jej odoslania, t.j. moment uloženia elektronickej zásielky v elektronickej schránke adresáta v systéme ERANET.
 

7) Ponuka:
Vo svojej ponuke predložte nasledovné doklady a dokumenty: 
	P.č.
	Požiadavka na ponuku

	1. 
	Vyplnená a podpísaná príloha č.2 Návrh na plnenie kritérií na predkladanie ponúk

	2.
	Vyplnená a podpísaná príloha č. 3 Čestné vyhlásenie o neprítomnosti konfliktu záujmov

	3.
	Doklady podľa článku 11 výzvy



Pre predloženie ponuky sa musí uchádzač zaregistrovať na adrese https://fnnitra.eranet.sk/. Registrácia je pre uchádzačov bezplatná.
 

8) Vyhotovenie ponuky: 
Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu.
Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú zoskenované. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému ERANET predkladajú v pôvodnej elektronickej podobe.
Dokumenty, ktoré uchádzač podpisuje musia byť podpísané osobou oprávnenou konať v mene uchádzača. V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.
Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
 

9) Miesto a lehota na predkladanie ponuky: 
Ponuka bude predložená v elektronickej podobe na URL adrese https://fnnitra.eranet.sk/
[bookmark: _GoBack]Lehota na predkladanie ponuky: 18.7.2022 do 09:00 hod.
Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET. Elektronickú ponuku nie je možné predložiť po uplynutí lehoty na predkladanie ponúk. Verejný obstarávateľ preto záujemcom odporúča, aby svoju ponuku zaslali v dostatočnom časovom predstihu.
 
Ponuka sa považuje za predloženú v predmetnom verejnom obstarávaní až po jej záväznom odoslaní v systéme ERANET. Vloženie údajov, dokumentov a dokladov bez ich záväzného odoslania sa nepovažuje za predloženie ponuky. Po záväznom predložení ponuky (rozumej jej odoslaní) je uchádzačovi zaslaný notifikačný email o doručení tejto ponuky verejnému obstarávateľovi.
 

10)      Vyhodnocovanie ponúk:
Verejný obstarávateľ vyhodnotí predložené ponuky podľa nasledujúceho kritéria:
Najnižšia cena za celý predmet zákazky v € bez DPH
Navrhovanú cenu je potrebné zaokrúhliť na 2 des. miest/-a. Ak uchádzač predloží cenu na viac ako určený počet desatinných miest, bude jeho cena zaokrúhlená v zmysle všeobecných platných pravidiel o zaokrúhľovaní (tj. od číslice 5 - vrátane sa bude zaokrúhľovať smerom nahor).  
 

Použitie elektronickej aukcie:  nie   
 
Za úspešnú bude označená ponuka s najnižšou predloženou cenou za celý predmet zákazky v EUR bez DPH. Na základe kritérií na vyhodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel a s ktorým uzatvorí zmluvný vzťah. Neúspešným uchádzačom verejný obstarávateľ zašle informáciu o výsledku vyhodnotenia ponúk, s informáciou, že neuspeli a s uvedením dôvodu.  Uchádzačom, ktorí predložia svoje ponuky nevzniká žiadny nárok na úhradu nákladov, ktoré mu vznikli s prípravou a doručením ponuky.
 
Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.
 
11)      Podmienky účasti vo verejnom obstarávaní: 
11.1 Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona. Uchádzač nemusí predkladať v ponuke doklad o oprávnení poskytovať službu, ktorá zodpovedá  predmetu zákazky v súlade s prvou vetou, túto skutočnosť si overí verejný obstarávateľ sám v príslušnom registri, v ktorom je uchádzač zapísaný. 
11.2 Rozhodnutie Štátnej kúpeľnej komisie Ministerstva zdravotníctva Slovenskej republiky o udelení povolenia na predmet činnosti: poskytovanie kúpeľnej starostlivosti v prírodných liečebných kúpeľoch – indikačné zameranie prírodných liečebných kúpeľov je kúpeľná starostlivosť pre choroby z povolania, prípadne ekvivalentným dokladom podľa predpisov platných v krajine sídla uchádzača
11.3 Doklad, preukazujúci zaradenie ubytovacieho zariadenia do kategórie a triedy v zmysle vyhlášky Ministerstva hospodárstva Slovenskej republiky č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do kategórii a tried (dokladom môže byť napr. prevádzkový poriadok podpísaný prevádzkovateľom alebo interný dokument uchádzača podpísaný oprávnenými osobami obsahujúci požadované údaje o zaradení ubytovacieho zariadenia do kategórie a triedy a pod.).
11.4 Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. 
11.5 U uchádzača nesmú existovať dôvody na vylúčenie podľa § 40 ods. 6 písm. f) zákona (konflikt záujmov) - o tejto skutočnosti uchádzač predloží v ponuke čestné vyhlásenie podpísané osobou oprávnenou konať v mene uchádzača. Formulár čestného vyhlásenia tvorí prílohu č. 3 tejto výzvy.



12)      Ďalšie informácie verejného obstarávateľa:
Verejný obstarávateľ si vyhradzuje právo zrušiť verejné obstarávanie v súlade s §57 zákona o verejnom obstarávaní.  
 
 
Prílohy:
Príloha č.1 _Špecifikácia minimálnych požiadaviek na pobyt
Príloha č.2_Návrh na plnenie kritérií
Príloha č.3_Čestné vyhlásenie o neexistencii konfliktu záujmov
Príloha č.4_návrh zmluvy o poskytovaní rekondičných pobytov






..........................................................
                                                                                                                JUDr. Marian Korytiak, PhD.  
                                                                                                             riaditeľ




 
 

TEL: 037/6545 111 
IČO: 17336007			DIČ: 2021205197			IČ DPH: SK 2021205197

image1.wmf

